
Архитектурният ансамбъл на църквата „Св. Никола“ или „Св. Николай Чудотворец“ 
включва и параклиса костница „Св. св. Симеон Стълпник и Трифон Зарезан“ от 1862 г., 
намиращ се в двора на храма. Още през 1720 г. църквата „Св. Никола“ се споменава като 
енорийска. В този си вид тя е от началото на ХТХ в., когато се наложило преизграждане, 
след като била разрушена от кърджалиите. На северната ограда на църковния двор, под ви- 
соките кипариси са подпрени три големи надгробни плочи от ХГХ век изписани на гръцки. 
По ръбовете им все още има остатъци от цимент, което показва, че някога са били вградени 
в под на църква или по пътеките в двора и. 

Надгробна плоча от Х1Х век. Надписа и орнаментите са вдълбани но силно затрити, а годи- 
ната вероятно е 1878-ма. Надписа е на гръцки, петредов, а въглите над него има две розети. 
Между тях в голяма елипса е имало най-вероятно двуглав орел. Под надписа има два кипа- 
риса, а между тях голяма арка, поддържана от две високи колони. Под арката има съд с 


цветя. Липсва парче от лявата лицева част на плочата. 

Надгробна плоча от 1844 г. Надписа е на гръцки и е изсечен в три отделни полета, а в ъглите 
над него има две розети. Между тях в голяма елипса има плетеница от цветя, а в средата и 
има голямо осемлистно цвете. Под надписа има три арки, като под страничните има два 
кипариса върху пиедестали, а на върховете им са кацнали гълъби. Под голямата централна 
арка, поддържана от две колони има съд с цветя. Най-долната част на плочата е отчупена. И 
надписа и орнаментите са релефни. 

ПРНМВ КООССТКАНКОА ГЕЛОГАВ 


1844 ОКТОМВР! 29 

ПРНМОУ КООУТАКАНКОУ ГЕЛОГЛОУ 

Предполагам, че е от 1844 г. 

Надгробна плоча от 1848 г. Надписа е деветредов, на гръцки, а последните два реда са до- 
бавени с друг по-тънък шрифт през 1858 г. върху изрисуваните десет години преди това 
везни. В ъглите над надписа има две розети, а между тях трилистен флорален мотив. Под 
надписа има два кипариса, а между тях везни. Под везните има ковчеже с три ключалки, а 
под него ключ. Под ковчежето и ключа има дивит (мастилница) с топнато в него перо, което 
ни показва, че погребаният бакалин е бил грамотен. Най-долната част на плочата е отчупена. 
И надписа и орнаментите са вдълбани. 

Надгробна плоча от ХТХ век, зазидана пред параклиса-костница „Св. св. Симеон Стълпник 
и Трифон Зарезан“. За съжаление е силно затрита и не е оцеляло нищо от надписа, над който 
има ъглови флорални мотиви и две ниски колони поддържащи арка. В долната част на пло- 
чата има две малки странични и една голяма централна арка, поддържана от високи колони. 
Под малките арки има два кипариса, а под централната - съд с цветя. Орнаментите са ре- 
лефни, но надписа е бил вдълбан и лесно се е изтъркал. 

